# Judith Weir

Judith Weir (Cambridge, 11 de maig de 1954) és una compositora escocesa nascuda a Anglaterra, reconeguda per les seves partitures de teatre musical. És considerada com una dels 50 millors compositors contemporanis del món, d'entre només tretze dones.

## Biografia

En la seva adolescència va formar part de la National Youth Orchestra i a continuació va estudiar amb Robin Holloway en el King's College de Cambridge. Ha estat compositora associada de l'Orquestra Simfònica de la Ciutat de Birmingham entre 1995 i 1998, i de la BBC de Londres. Va ser directora artística del Festival Spitalfields de Londres entre 1995 i 2000. Ha rebut, entre d'altres, el premi del Cercle de Crítics de Londres en 1994 i el Stoeger Prize del Lincoln Center en 1997.

## Obra

Les seves primeres composicions van ser Out of the Air (1976) i King Harald's Saga (1979). El seu interès per les fonts musicals alternatives, especialment per la música popular xinesa, sèrbia, escocesa i espanyola, li va portar a compondre peces com The Consolation of Scholarship (1985), A Night at the Chinese Opera (1987), el drama musical Heaven Ablaze in His Breast (1989) i les dues òperes The Vanishing Bridegroom (1990) i Blond Eckbert (1994). Entre les seves obres recents figuren The welcome arrival of rain i Tiger Under the Table.

### Òperes

* The Black Spider (6-03-1985, Canterbury)
* The Consolations of Scholarship (5-05-1985, Durham)
* A Night at the Chinese Opera (8-07-1987, Cheltenham)
* The Vanishing Bridegroom (1990, Glasgow)
* Blond Eckbert (20-04-1994, Londres)
* Armida (2005)
* Miss Fortune (Achterbahn) (21-07-2011, Bregenzer Festspiele, amb la Royal Opera, Covent Garden, Londres).

### Altres obres notables

* King Harald's Saga (1979; soprano, que canta vuit rols)
* Concert per a piano (1997)
* We Are Shadows (1999; cor i orquestra)
* woman.life.song (2000; estrenada per Jessye Norman en el Carnegie Hall)
* The welcome arrival of rain (2001; orquestra)
* Tiger Under the Table (2002; conjunt de cambra)
* Piano Trio Two (2003-2004)

## Discografia selecta

Entre els enregistraments realitzats per Judith Weir destaquen les següents:
* 1979 - King Harald's Saga (Cala CACD88040, Signum Classics: SIGCD087)
* 1987 - A Night at the Chinese Opera (NMC D060)
* 1991 - On Buying a Horse: The songs of Judith Weir On Buying a Horse; Ox Mountain Was Covered by Trees; Songs from the Exotic; Scotch Minstrelsy; The Voice of Desire; A Spanish Liederbooklet; King Harald's Saga; Ständchen. Susan Bickley (mezzosoprano), Andrew Kennedy (tenor), Ailish Tynan (soprano), Ian Burnside (piano) (Signum SIGCD087)
* 1993 - Blond Eckbert Nicholas Folwell (baríton), Blond Eckbert; Anne-Marie Owens (mezzosoprano), Berthe; Christopher Ventris (tenor), Walther / Hugo / An Old Woman; Nerys Jones (soprano), A bird; Chorus and Orchestra of English National Opera; Siân Edwards (director) (Collins Classics: CD14612 / NMC: NMC D106)
* 1997 - Piano Concerto; Distance and Enchantment; various other chamber works (NMC D090)

## Referències

* ↑ Roberts, Maddy Shaw «Eight of the world's 100 top conductors are now women, compared to just one in 2013» (en anglès). Classic fM, 07-01-2020 [Consulta: 10 gener 2020].
* ↑ Classical Music Statistics 2019 Arxivat 2020-09-29 a Wayback Machine. a bachtrack (anglès)
* ↑ «Judith Weir: Discography» Arxivat 2016-07-15 a Wayback Machine. en Musicsalesclassical.com.
* «A guide to Judith Weir's music» en The guardian, 28 de maig de 2012. Consultat el 30-12-2013.